OpenLLM-France/wikimedia huggingface dataset:
# AutoCAD

Autodesk AutoCAD bi eta hiru dimentsioko irudiak lantzeko ordenagailuz lagunduriko diseinurako programa bat da. Gaur egun, Autodesk izeneko enpresa batek garatu eta merkaturatzen du. AutoCAD terminoa Autodesk konpainiak sortutakoa da 1982an. AutoCAD, ediziorako dituen ahalmen handiengatik, nazioartean ezagutzen den software bat da. Programa horrek eraikinen planoen irudi digitalak edo 3Dko irudien birsorkuntza ahalbidetzen du.
AutoCAD arkitektoek, ingeniariek eta diseinatzaile industrialek gehien erabiltzen duten programetakoa da. Izena xehatuz gero Auto aurrizkiak bere sortzailea den Autodesk enpresari egiten diola erreferentzia eta CAD formak, berriz, Computer Aided Design edo Computer Aided Drafting esan nahi duela aurkituko dugu.

## Ezaugarriak

Bertsio bakoitzean errepikatzen diren ezaugarri apartak dituelako nabarmentzen da programa. Ordenagailuz lagunduriko beste diseinurako programa batzuk bezala, AutoCADek entitate geometrikoko (puntuak, marrak, arkuak, etab.) datu-base bat kudeatzen du. Datu-base horrekin pantaila grafiko baten bidez lan egin ahal izango da, irudi-editorea deiturikoa. Erabiltzailearekiko interakzioa komandoen, edizioaren edo irudien bidez egiten da programaren agindu-lerroa erabiliz. Programaren bertsio modernoek prozesua automatizatzen duten irudi-erabiltzailearen interfaze batetik aginduak sartzea ahalbidetzen dute.

## Kanpo estekak

* Autodesk-en weba
* AutoCAD programari buruz
* Datuak: Q83570
* Multimedia: AutoCAD / Q83570

#### Beste aukera batzuk

* 4MCAD IntelliCAD
* ZWCAD
* GstarCAD
# Ayano Sato (patinatzailea)

Ayano Sato (japonieraz: 佐藤 綾乃, Satō Ayano, Kushiro, 1996ko abenduaren 10a) izotz gaineko.abiadura-patinajean lehiatzen den atleta japoniarra da.
Neguko bi Olinpiar Jokotan parte hartu zuen, bi domina lortu zituen taldekako jazarpen proban, urrea Pyeongchang 2018 (Miho Takagi, Nana Takagi eta Ayaka Kikuchirekin batera) eta zilarra Pekin 2022 (Miho Takagi eta Nana Takagirekin).
Urrezko bi domina irabazi zituen Banakako Distantziako Abiadura patinajeko Munduko Txapelketan, 2019 eta 2020 urteetan.

## Nazioarteko lorpenak

Olinpiar Jokoak :
| Urtea | Lekua | Domina | Proba |
| 2018 | Pyeongchang ( Hego Korea) | 01 ! | Taldekako jazarpena |
| 2022 | Pekin ( Txina) | 02 ! | Taldekako jazarpena |
| Distantzia Banakako Munduko Txapelketa ||||
| Urtea | Lekua | Domina | Proba |
| 2019 | Inzell ( Alemania) | 01 ! | Taldekako jazarpena |
| 2020 | Salt Lake City ( AEB) | 01 ! | Taldekako jazarpena |

## Erreferentziak

* 1 2 3 «Ayano Sato». Base de datos de la ISU (Ingelesez).

## Kanpo estekak

* Ayano Sato International Skating Union-en
* Ayano Sato SpeedSkatingBase.eu-n
* Ayano Sato SpeedSkatingNews.info-n
* Ayano Sato SpeedSkatingStats.com-en
* Ayano Sato Olympics.com-en
* Ayano Sato Olympedia-n
* Datuak: Q27866004
# Babe Paley

Bárbara "Babe" Cushing Mortimer Paley (Boston, Massachusetts, AEB, 1915eko uztailaren 5a – Manhattan, New York, AEB, 1978ko uztailaren 6a) estatubatuar kazetaria, editore laguntzailea eta socialitea izan zen, XX. mendeko modaren ikono hartua. Influencer aurreratua izan zen.

## Bizitza

Aita Paley Harvey Cushing doktorea zen, Johns Hopkins, Yale eta Harvard Unibertsitateetan kirurgia irakaslea zen neurokirurgiakoa; eta ama Katharine Piedra Crowell Cushing, bere emaztea.
Middleburyko (Connecticut) Westover Eskolan ikasle zela, Paley gizarte-debuta egin zuen 1934ko urrian, Bostonen, Franklin Delano Roosevelt presidentearen seme-alabak bertan zirela. Debut horrek atentzioa eman zuen Depresio Handiaren sasoia baizten. Bere socialite ibilbidearen hasiera markatu zuen. 1934an, Bostongo Winsor Eskolan graduatu zen.

### Lan ibilbidea

1938an, Paley moda-editore hasi zen lanean Vogue aldizkarirako, New Yorken. Vogue-n zuen posizioak diseinatzailearen arropa eskuratzeko aukera eman zion (askotan trukean ematen baitzen), eta horrek, aldi berean, Paley-ri profil altua eta gizartean irudi glamorosoa eman zion. 1941ean, Time aldizkariak munduko ondoen jantzitako bigarren emakumea izendatu zuen, Wallis Simpsonen ostean eta Aimée de Heerenen aurretik. Horren ostean, Paley 1945ean eta 1946an ere ondoen jantzitako emakumeen zerrendan sartu zuten.
Truman Capoteren zisne kuttuna, baina senarraren istiluak kontatzeko traizioa egin zion. Capotek erretratatu zuen New Yorkeko goi-gizarteko damarik dotoreena eta perfektuena zen. Lehen 'influencer' a izan zen, eta 'Feud' telesailak bere historia erreskatatu zuen.
Bigarren aldiz ezkondu ostean, 1947an, Paleyk Vogue aldizkariko lana utzi zuen lana.

## Sariak eta aintzatespenak

* 1941ean, Time aldizkariak munduko ondoen jantzitako bigarren emakumea izendatu zuen.1945ean eta 1946an ere zerrendan egon zen.
* 1958an, International Best Dressed List (Ondoen Jantzitakoen Nazioarteko Zerrenda) zerrendan sartu zuten Paley.

## Erreferentziak

* ↑ (Gaztelaniaz) «Así fue Babe Paley, "el cisne" más elegante de la moda» Harper's BAZAAR 2017-12-17 (Noiz kontsultatua: 2024-11-10).
* ↑ (Gaztelaniaz) Murphy, Chris. (2024-02-06). «Los cisnes de Capote: quiénes fueron y qué escandalosos secretos destapó sobre sus vidas» Vanity Fair (Noiz kontsultatua: 2024-11-10).
* 1 2 (Gaztelaniaz) Megía, Carlos. (2021-05-16). «“Si ella viste mi ropa, todas las mujeres de EE UU lo harán”: Babe Paley, una mujer que revolucionó los armarios» El País (Noiz kontsultatua: 2024-11-10).
* ↑ (Gaztelaniaz) «La historia de Babe Paley, pionera de las 'influencer' traicionada por Truman Capote» ¡HOLA! 2024-01-19 (Noiz kontsultatua: 2024-11-10).
* ↑ (Gaztelaniaz) «Babe Paley: el cisne predilecto de Truman Capote a la que traicionó para contar los líos de su marido» ELMUNDO 2024-02-02 (Noiz kontsultatua: 2024-11-10).
* ↑ Babe Paley. vogue.com.

## Kanpo estekak

* Datuak: Q3632375
* Multimedia: Babe Paley / Q3632375
# Ramon Casas

Ramon Casas i Carbó (Bartzelona, 1866ko urtarrilaren 4a - 1932ko otsailaren 29) Modernismo katalanaren margolari eta diseinatzaile ospetsua izan zen. Haren diseinuak eragin handia izan zuten Kataluniako modernismoaren barruan. Oso ezagunak izan ziren haren erretratuak eta elite ekonomikoaren inguruko errepresentazioak.

## Obra
### Margolanak

* Enric Borràs com a Manelic
* Figures en el port
* Interior del Moulin de la Galette
* Interior a l'aire lliure (Barrukoa kanpoan)
* Autoretrat vestit de flamenc, 1883
* Cursa de braus, 1884
* Autoretrat vestit de bandoler, 1885
* Retrat de Montserrat Casas, 1888
* Retrat d'Elisa Casas, 1889
* Retratant-se, 1890
* La Vídua (Alarguntsa), 1890
* Club Nàutic de Barcelona, 1890 – 1891
* Domèstic domesticat,1890
* Retrat de les senyoretes N. N., 1890
* Plein air, 1891
* Interior, 1891
* Sacré Cour, 1891
* Au Moulin de la Galette, 1892
* Ball al Moulin de la Galette, 1893
* Abans del bany, 1894
* Garrot vil (Garrotea), 1894
* Flors desfullades (Lore ostogabetuak), 1894
* Ball de tarda, 1896
* Processó de Santa Maria del Mar, 1896
* Ramon Casas i Pere Romeu en un tàndem, 1897
* La càrrega, 1899
* Jove decadent, 1899
* Toros (Estesa de cavalls), 1886
* Dama amb foulard vermell, 1901. urtearen inguruan
* La Mandra, 1898-1900
* Montmartre, 1890-1891

### Publizitatea

Kartelismo munduan Casasen eragina handia izan zen. Arlo horretan, Casas, Alexandre de Riquerrekin batera, kartelismo munduan benetako aintzindaria izan zen Katalunian. Lehendabiziko kartelan Els Quatre Gats tabernan egin zituzten; Bartzelonako taberna honek garrantzi handia izan zuen bertan artistak XIX. mendean biltzen baitziren. Casasen kartelak d'Henri de Toulouse-Lautrec margolarien lanetan inspiratu ziren. Kartel horietako asko etxe komertzialentzat egin zituen, esaterako Codorníu edo Anís del Mono.

## Obra ezagunenak

* Plein air (Plein Air)
* Interior a l'aire lliure (Barrukoa kanpoan)
* Garrot vil (Garrotea)
* Sortida de la processó del Corpus de l'església de Santa Maria (Corpusen prozesioaren irteera Santa Maria elizatik)
* La càrrega (Erasoa)
* Jove decadent (Gazte dekadentea)

## Kanpo estekak

(Gaztelaniaz)ːRamon Casas eta publizitatearen inguruko artikulua.
* Datuak: Q725681
* Multimedia: Ramon Casas / Q725681
# Urkolore

Urkolorea marrazteko eta margotzeko metodoa da, tinta txinatarra (edo beste kolore bakar bat) uretan nahastu eta pintzelaz aplikatzean datzana, eta akuarelak baino tonu lodiagoak lortzen dituena. Obra bera izendatzeko ere erabiltzen da.
Urkolore teknikari esker, gama kromatiko zabala erabil daiteke oinarri-kolore bakarretik abiatuta (normalean beltza edo sepia, edo kolore okre eta berdexkak), eta difuminazioen bidez, baita degradatuak egiteko ere.
Ez da nahastu behar urmargo (akuarela) eta akuaforte teknikekin.

## Historia

Teknika honen jatorria Txinan VI. mendean dago, eta Song dinastiako (960-1279) paisaiak oso ospetsuak dira. Gero, Korea, Japonia (X. mendea) eta Viet Namera hedatu zen. Tinta beltzez eta urez margoturiko teknika txinatarra, shui-mo hua izenekoa (txinera tradizionalez 水墨畫, txinera sinplifikatuz 水墨画, euskaraz "ur-tinta margoa"), Japoniara iritsi zenean sumi-e izendatu zen (japonieraz 墨絵), eta Muromachi Aroan (1336-1573) margo teknika nagusia bihurtu zen.
Europan, teknika hau batez ere Pizkundetik aurrera hasi zen praktikatzen, orduan paperaren kalitatea eta lodiera nabarmen hobetu baitziren. 1437an Cennino Cenniniren pintura-tratatuan idatziz agertu zen. Erabili duten margolari ospetsu batzuk dira Guercino, Rembrandt eta Claude Lorrain.

## Erabilera

Normalean pintzelaz aplikatzen da. Teknika honen zailtasuna eta edertasuna tinta behar bezala diluitzeko eta marrazkian gama ezberdinak islatzeko trebetasunaren araberakoak dira, argi biziaren eta erabateko ilunaren artean aldatuz. Hasteko, zati distiratsuena margotu behar da, eta ilunaren aldera joan, geruzak bata bestearen gainean jartzen baitira. Akuarela teknikarekin batera, paperak garrantzia du, lodiera nahikoa izan behar baitu, hezetasunarekin ez zimurtzeko. Baina kartoiaren gainean ere margotu daiteke, baita mihise edo taularen gainean ere.
Hainbat urkolore metodo daude:
* kolorea diluitu erabili aurretik;
* papera busti, eta gero kolore bat jarri, zuzenean paperaren gainean diluituko dena;
* kolorea paperaren gainean jarri, eta berriro landu, urez betetako pintzel batez.
Horien arabera, emaitzak oso ezberdinak izan daitezke.

## Erreferentziak

* ↑ Zehazki eta Harluxet hiztegietan (noiz kontsultatua: 2024-10-22)
* ↑ Euskalterm, Hiztegi terminologikoa, 2003 (noiz kontsultatua: 2024-10-22)

## Kanpo estekak

* Datuak: Q1469362
* Multimedia: Aguada (paint) / Q1469362
# Karel Hynek Mácha

Karel Hynek Mácha (ˈkarɛl ˈɦɪnɛk ˈmaːxa ahoskatua; Praga, 1810eko azaroaren 16a – Litoměřice, 1836ko azaroaren 5a) txekiar olerkari erromatikoa izan zen.
Latina eta alemana ikasi zituen eskolan eta zuzenbidea Pragako Unibertsitatean. Garai hartan antzerkian ere aritu zen eta Eleonora Šomková ezagutu zuen. Biek seme bat izan zuten ezkontzatik kanpo. Bidaiatzea eta mendira igotzea gustatzen zitzaion, eta ibiltari amorratu bat. Zuzenbideko azterketak prestatzeko eta poesia idazteko Litoměřicen kokatu zen.
Sute bat itzaltzen lagundu ondoren hil zen, Eleonorarekin ezkontzeko eguna baino egun bat lehenago.
Macháren lana ez zen estimatua izan poeta bizirik zegoela, eta 1850eko hamarkadan aurkitu zen berriro. Máj («Maiatza») txekierazko poema onenetakotzat jotzen da orain.
Zirriborro autobiografikoak, Cikáni («Ijituak») eleberria, olerkiak, Italiara egindako bidaia baten egunkaria eta Egunkari sekretua ere idatzi zituen.

## Kanpo estekak

* Datuak: Q361265
* Multimedia: Karel Hynek Mácha / Q361265
# Rothschild komandoa

Rothschild komandoa EAJk 1945ean sustatutako talde militar txiki bat izan zen. Taldearen kideak kontu handiz aukeratu eta trebatu ziren ekintza arriskutsu edo zailetarako. Paristik 30 kilometrotara Cernay-la-Ville herrian zegoen Vaux-de-Cernayko abadian prestatu ziren; eraikin hori 1873an Charlotte de Rothschildek erositakoa zen. Euskaldunez osatutako mota honetako unitate bakarra izan zen. Aliatuen presioen ondorioz Madrilgo Gobernu frankistaren erortzea espero zen, eta gizon horiek izango ziren Euskal Herrian ordena publikoa mantentzeko arduradunak. Sei hilabetez Estatu Batuetako Gobernuko langile bihurtuko ziren gudari haiek eta Office of Strategic Servicesko elite-irakasleek Parisetik gertu eman zieten prestakuntza sekretuan 114 kideri. Sabotajeak egiteko eta nazien erresistentziari aurre egiteko matxinada-teknikak irakatsi zizkieten..

## Historia

Langile gutxiz osatutako talde militarra, 1945ean Rothschildeko jauregian, Cernay-la-Ville-n, Paristik 30 kilometrora sortu zen. Euskadiko Gobernuak, herrialdera itzuliz gero lagungarria izango zitazion talde militar bat sortu behar zuen; hori izan zen, hain zuzen, komando horien eraketaren oinarria. Antolatuta zeuden indar armatuak -Gernika Batailoia Frantzian eta Euzko Naya sarea mugaren bi aldetan- ez ziren egokitzat jotzen. Lendakariak mila komando osatzea negoziatu zuen Washingtongo agintariekin sekretu handienean.
1945eko maiatzetik 110 gizoneko lehen taldea entrenatu zen Rothschildeko gazteluan. Haien artean Primitivo Abad, Landa, Esturo, Fernando Echegoyen eta Jose Antonio Beleda zeuden. Taldeak kapilaua zuen, Iñaki Azpiazu, eta euskal sukaldariak. Unitateko kideak Gernikako beteranoak, Euzko Nayako kideak eta Britainia Handitik etorritako "gerrako haurrak" ziren. Denek sinatu zuten kontratu baten arabera, sei hilabetez Estatu Batuetako Gobernuko langile bihurtuko ziren, eta erabateko diskrezioa gordetzeko konpromisoa hartu zuten. Warner komandantearen eta, ondoren, Basset komandantearen agindupean, dozena bat irakasle adituk prestakuntza militar zehatzena eman zien: borroka-arteak, kartografia, lehergailuen erabilera, arma modernoenen erabilera, etab. Baina Truman administrazioaren interes faltak zapuztu egin zuen operazioa. Uztaileko bigarren hamabostaldian desegin zen unitatea. Beteranoetako batzuk EAJko segurtasun-aditu gisa aritu ziren Espainain zein Frantzian edo ETAko lehen instruktoreen artean agertu ziren.
Uztailaren 8an taldea desegin zen Ameriketako Estatu Batuek egokia ikusten zutelako.

## Erreferentziak

* 1 2 3 «El caso de los comandos vascos» Euskonews & Media (Noiz kontsultatua: 2024-11-06).
* 1 2 3 «Rothschild komandoa» Auñamendi Entziklopedia (Noiz kontsultatua: 2024-11-06).
* ↑ https://www.eldiario.es/euskadi/euskadi/airedale-organizacion-paramilitar-servicio-unidos_1_3248548.html

## Kanpo estekak

* (Gaztelaniaz):Mikel Rodríguez Álvarez:"El caso de los comandos vascos", Euskonews & Media 99.zbk. (2000/11/10-17).
* (Gaztelaniaz):Iker Rioja: "Airedale: una organización paramilitar vasca al servicio de Estados Unidos", elDiario.es aldizkari digitalean, 2017/08/05.
* Datuak: Q125081277
# Office of Strategic Services

Office of Strategic Services (OSS) Ameriketako Estatu Batuetako inteligentzia zerbitzua izan zen Bigarren Mundu Gerraren garaian (1942-1945). CIAren aurretikotzat hartzen da.

## Erreferentziak

* ↑ Arrizabalaga Gonzalez, Jon. Nazien negozioak Euskal Herrian. Argia, 2020ko abenduak 31, argia.eus (Noiz kontsultatua: 2022-7-18).

## Kanpo estekak

* Datuak: Q658626
* Multimedia: Office of Strategic Services / Q658626
# Milk Race

Milk Race :
| Orokortasunak ||
| Kirola | Errepideko txirrindularitza |
| Sorrera | 1958 |
| Desagertzea | 1993 |
| Ekitaldi kopurua | 36 (urtea: 1993) |
| Aldizkotasuna | urterokoa (Aza) |
| Mota | Etapakako lasterketa |
| translation for raceinfobox_translate index 33 not found | Erresuma Batua |
| Maila | Am (1958-1993) |
| Palmaresa ||
| Azken garailea | Chris Lillywhite |
| Garaipen gehien lortu duena | Juri Kaschirin William Bradley Les West Fedor den Hertog (2 garaipen) |
| | Dokumentazioa |
Milk Race (euskaraz: «Esnearen Lasterketa») Erresuma Batuan urtero egiten zuten etapako txirrindularitza lasterketa izan zen.

## Historia

1958an sortua, egungo Britainia Handiko Itzulia bere ordezkoa da.

## Palmaresa

| Urtea | Txapelduna | Txapeldunordea | Hirugarrena |
| 1958 | Richard Durlacher | William Bradley | Alfons Sweeck |
| 1959 | William Bradley | John Geddes | Constant De Keyser |
| 1960 | William Bradley | William Holmes | Owe Adamson |
| 1961 | William Holmes | Juan Maria Uribezubia | Warwick Dalton |
| 1962 | Eugeniusz Pokorny | William Holmes | Jim Hinds |
| 1963 | Pete Chisman | Constantin Dumitrescu | José Ramón Goienetxe |
| 1964 | Arthur Metcalfe | Vicente López Carril | Terry West |
| 1965 | Les West | Janusz Janiak | John Bettison |
| 1966 | Józef Gawliczek | Stanislav Tschepel | Peter Abt |
| 1967 | Les West | Dave Rollinson | Stanisław Demel |
| 1968 | Gösta Pettersson | Vladimir Sokolov | Peter Doyle |
| 1969 | Fedor den Hertog | Popke Oosterhof | Peter Buckley |
| 1970 | Jiří Mainuš | Józef Mikołajczyk | Matthijs de Koning |
| 1971 | Fedor den Hertog | Marcel Duchemin | Josef Fuchs |
| 1972 | Hennie Kuiper | Marcel Duchemin | Jerzy Żwirko |
| 1973 | Piet van Katwijk | Bernt Johansson | Fedor den Hertog |
| 1974 | Roy Schuiten | Ryszard Szurkowski | Tord Filipsson |
| 1975 | Bernt Johansson | Vladimír Vondráček | Tord Filipsson |
| 1976 | William Nickson | Joseph Waugh | Sven-Åke Nilsson |
| 1977 | Saïd Gusseïnov | Alf Segersäll | Paul Carbutt |
| 1978 | Jan Brzeźny | Lennart Fagerlund | Bob Downs |
| 1979 | Juri Kaschirin | Janusz Pożak | Hynek Dvořáček |
| 1980 | Ivan Mitchenko | Ramazan Galaletdinov | Sergei Sukhoruchenkov |
| 1981 | Sergey Krivosheyev | Andrei Vedernikov | Zbigniew Szczepkowski |
| 1982 | Juri Kaschirin | Oleg Logvin | Oleg Petrovitx Txuzhda |
| 1983 | Matt Eaton | Stefan Brykt | Malcolm Elliott |
| 1984 | Oleg Petrovitx Txuzhda | Stefan Brykt | Kjell Nilsson |
| 1985 | Eric Van Lancker | Clarence Knickman | Paul Watson |
| 1986 | Joey McLoughlin | Malcolm Elliott | Shane Sutton |
| 1987 | Malcolm Elliott | Sasha | Miroslav Sýkora |
| 1988 | Vasily Zhdanov | Peter Přikryl | Steve Jones |
| 1989 | Brian Walton | Keith Reynolds | Olaf Lurvik |
| 1990 | Shane Sutton | Rob Holden | Miroslav Vašiček |
| 1991 | Chris Walker | Simeon Hempsall | Keith Reynolds |
| 1992 | Conor Henry | Willy Willems | Peter Verbeken |
| 1993 | Chris Lillywhite | Ole Sigurd Simensen | Daniel Kovar |

## Kanpo estekak

* Datuak: Q15835244
* Multimedia: Milk Race / Q15835244
# José Ramón Goienetxe

José Ramón Goienetxe Bilbao (Arrieta, 1940ko urriaren 15a - ) euskal txirrindulari ohia da.

## Kirol ibilbidea

1964ko Olinpiar Jokoetan hartu zuen parte. eta 8. sailkatu zen taldekako erlojupekoan.
1965 eta 1968 artean txirrindulari profesionala izan zen eta 3 garaipen lortu zituen.

## Palmaresa

1963
* 3. Milk Racen
1964
* 2. Munduko taldekako erlojupeko txapelketan (afizionatuetan) (Juan García Such, Luis Pedro Santamarina eta Ramón Sáezekin)
1966
* 3. Kantabriako Itzulian
1967
* Roblano Zirkuitoa
* Francisco Peris Saria (Bartzelona-La Garriga)
1968
* Meatze Haranetako Itzulia: etapa 1
* 2. Errioxako Itzulian
* 3. Laudioko Sari Nagusian
* 6. Bartzelona-Andorran

## Sailkapen orokorra lasterketa nagusietan

| Lasterketa | 1965 | 1966 | 1967 | 1968 |
| Italiako Giroa | - | - | - | - |
| Frantziako Tourra | - | - | UT | - |
| Espainiako Vuelta | 49. | - | - | 48. |
| Munduko Txapelketa | - | - | - | - |

## Taldeak

* Olsa (1965)
* Fagor (1967)
* Karpy (1968)

## Erreferentziak

* ↑ www.sports-reference.com
* ↑ Jose Ramon Goienetxeren palmares osoa

## Kanpo estekak

* José Ramón Goienetxe - ProCyclingStats
* Datuak: Q12260874
# Briñasko zubia

Briñasko zubia (gaztelaniaz: puente de Briñas) Haroko zubi gotikoa da. Harlanduz egina, XIII. mendekoa izan daiteke nahiz eta askotan zaharberritu. 150 metroko luzera du eta Ebro ibaia zeharkatzen du.
2015ean UNESCOk Donejakue bidea zabaldu zuenean, zubia babestu zuen.

## Kanpo estekak

* Datuak: Q6091346
* Multimedia: Puente de Briñas / Q6091346
# Tuterako Ebroko zubia

Ebroko zubia Nafarroako Tutera udalerrian dagoen zubi bat da. Tuterako nahiz Alde Zaharreko ipar-ekialdeko sarbidea da. 360 metro luze ditu eta 16 zutoin eta 17 arkuz osatua dago, denak ezberdinak ere. Hiriarentzat bai gaur egun nahiz iraganean garrantzia handia izan duen eraikina da, udalerriaren historia Ebro ibaiari estuki lotua baitago.

## Kanpo estekak

* Datuak: Q6091583
* Multimedia: Puente del Ebro de Tudela / Q6091583
# Isla jauregia (Burgos)

Isla jauregia, gaztelaniaz: Palacio de Isla, Espainiako Burgos hirian dagoen jauregi bat da, Isla pasealekuan.
1883an Juan Muguiro abokatu eta bankariak eraikitzea agindu zuen.
* Datuak: Q25934187
* Multimedia: Palace of La Isla, Burgos / Q25934187
# Santiago zubia (Zaragoza)

Santiago zubia Ebro ibaiaren gainean, Zaragozan, altxatutako zubia da. Inaugurazioa 1967ko martxoaren 13an izan zen.

## Historia

1967ko martxoaren 13an inauguratuta, lanank Luis Gómez Laguna alkatearen agindupean egin ziren. Lan honekin Ebro ibaia gurutzatzeko zubiak osatu ziren. Lanak oso gogorrak izan ziren zeren eta ibaian azpioinarri handiak egin behar izan baitziren. Obra Tomás Mur Villasecak zuzendu zituen. 2008ko Zaragozako Nazioarteko Erakusketa zela eta, birmoldatu behar izan zen. Dena dela, jatorrizko hiru euskarri mantentzen dira, 38, 44 eta 38 metroko hiru arku.

## Iruditegia

* Kartela.
* Zubia ekialdetik.
* Zubia gauez.
* Tranbia zubia gurutzatzen.

## Kanpo loturak

* Datuak: Q6091444
* Multimedia: Puente de Santiago, Zaragoza / Q6091444
# Alagón (ibaia)

Alagón Espainiako ibaia da, Tajoko ibaiadar nagusienetako bat. Espainiako hemeretzigarren luzeena da 205 kilometrorekin.

## Ibaiadarrak

* Francia
* Sangusín
* Cuerpo de Hombre
* La Palla
* Los Ángeles
* Ambroz
* Jerte
* Árrago

## Zeharkatzen dituen udalerriak

Hona hemen nagusiak:
* Coria
* Garcibuey
* Ceclavín
* Montehermoso

## Urtegiak

Nagusiak hiru dira:
* Gabriel y Galán urtegia (110 MW).
* El Pontón urtegia (52 MW).
* Montehermoso-Valdeobispo urtegia.

## Ikus, gainera

* Espainiako ibaien zerrenda

## Kanpo estekak

* Datuak: Q16663
* Multimedia: Alagón River / Q16663
# Alberche

Alberche Espainiako ibai nagusietakoa da, Tajoren ibaiadarra dena.
Villafranca mendizerran, 1.800 metroko altueran, iturburua du. 177 kilometroko ibilbidea egin ondoren, Talavera de la Reinatik gertu, Tajon du ahoa. Cofio eta Perales ibaiadar nagusiak ditu.

## Kanpo estekak

* Datuak: Q16513
* Multimedia: Alberche River / Q16513
# Jarama

Jarama Espainiako ibai bat da, Tajo ibaiaren ibaiadar garrantzitsuenetako bat.
Peña Cebolleratik gertu jaiotzen da (Hiru Probintzien Tontorra bezala ere ezaguna, El Cardoso de la Sierran, Ayllongo Mendizerran, Erdialdeko Sisteman), Madril, Guadalajara eta Segoviako probintziek bat egiten duten tokian, Guadalajarko Cardosoko pinudi eta hariztien ondoan.
Guadalajara eta Madrileko probintzietatik egiten du bere ibilbidea. Bere ibaiadarrak, eskuinaldetik, Lozoia, Guadalix eta Manzanares dira. Ezkerraldetik, berriz, Henares eta Tajuña.
Bere ibilbidearen lehen zatian, Montejoko pagadia ertzatzen du, Guadalajara eta Madril probintzien arteko muga eratuz. Guadalajarako probintzian, La Hiruela inguruan barneratzen da, Colmenar de la Sierra, Matallana eta El Vadotik igaroz, non, bere urak, urpean hartutako antzinako herriaren izena daraman urtegian biltzen diren, El Vadon, alegia. Berriz sartzen da Madrilgo probintzian Patones de Abajo herri inguruan, Lozoia ibaiaren urak jasoz. Hemendik aurrera, iparralde-hegoalde norantza jarraitzen du, Talamanca de Jaramatik igaroz eta bere eskuinean Madril hiria bera utziz Barajaseko aireportuaren inguruan. Aireportua igaro ondoren, bere ibaiadar nagusien urak jasotzen ditu, Henares, Tajuña eta Manzanaresenak, alegia. Azkenik, Tajo ibaian isurtzen ditu bere urak, Aranjuezera iritsi baino lehenxeago, bertan bere emaririk gehiena osatuz.

## Kanpo estekak

* Jarama ibaiari buruzko informazioa Madrilgo Erkidegoaren webgunean
* Jaramari buruzko informazioa elsoto.orgen
* Jarama ibaia Espainiako gerra zibilean
* Datuak: Q16508
* Multimedia: Jarama River / Q16508